تورکیه-نین خاریجی ایشلر ناظیرلیگی اینگیلتره نین پایتاختی لوندون-دا تؤردیلن ترور هوجومو ایله علاقه دار بو اؤلکه‌یه باش ساغلیغی وئریب.
خاریجی ایشلر ناظیرلیگیندن وئریلن آچیقلامادا بو ایفادلره یئر وریلیب: "لوندون-دا تؤردیلن ترور آکتی نتیجه سینده ایکی نفرین هلاک اولماسی ایله باغلی خبر بیزی کدرلندیریب. تؤردیلن هوجوم تروررون خاین اوزونو بیر داها گؤستریب. دوست اینگیلتره خالقینا درین حزن ایله باش ساغلیغی وئریریک. هوجوم نتیجه سینده هلاک اولان‌لارین عائله لرینه صبیر، خسارت آلان‌لارا شفا دیلییریک".
قئید ائدک کی، بیچاقلا سیلاح لانمیش شخص لوندون کؤرپوسو یاخینلیغیندا بئش نفری یارالاییب. خسارت آلان‌لاردان ایکی‌سی هلاک اولوب.
